Diari Oficial de la Generalitat Valenciana


Sumari del DOGV 9768, del 17-01-2024 (2024/230)

Anunci pel qual se sotmet a informació pública el projecte d'ordre de la Conselleria de Medi Ambient, Aigua, Infraestructures i Territori per la qual s'aproven les bases reguladores per a la concessió d'ajudes destinades a facilitar el control de la població de senglar als municipis amb sobreabundància de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/230


Data del document
:   04-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori

Anunci pel qual se sotmet a informació pública el projecte d'ordre de la Conselleria de Medi Ambient, Aigua, Infraestructures i Territori per la qual s'aproven les bases reguladores per a la concessió d'ajudes destinades a facilitar el control de la població de senglar als municipis amb sobreabundància de la Comunitat Valenciana. [2024/230]  
  
Es tramita en aquesta Direcció General de Medi Natural i Animal un projecte d'ordre que té com a objectiu promoure que els municipis amb sobreabundància de senglar per ser zona comuna de caça o per a complementar i augmentar l'esforç de caça dut a terme pel titular cinegètic, puguen exercir aquest control, proveir-se del material necessari i facilitar l'eliminació dels exemplars capturats, per a portar la població de senglar cap a un estat de normalitat en el qual disminuïsquen els riscos i impactes que provoca la sobreabundància d'aquesta espècie.  
  
Aquest objectiu s'articula mitjançant unes ajudes als ajuntaments de la Comunitat Valenciana per al control del senglar, tant per a l'adquisició del material necessari per a aquest control, com per a sufragar les despeses de personal associat a aquest o la contractació directa del servei de control. Així mateix, també contempla ajudes per a l'eliminació de cadàvers de senglar mitjançant la contractació de la retirada i destrucció a una empresa externa o per al condicionament d'abocadors, així com per a l'adquisició dels contenidors necessaris per a depòsit dels exemplars fins a la recollida d'aquests.  
  
Amb la finalitat de donar publicitat a la tramitació del projecte esmentat, s'acorda sotmetre a informació pública, per un termini d'un mes, el projecte d'ordre de la Conselleria de Medi Ambient, Aigua, Infraestructures i Territori pel qual s'aproven les bases reguladores per a la concessió d'ajudes destinades a facilitar el control de la població de senglar en els municipis amb sobreabundància de la Comunitat Valenciana, d'acord amb el que estableixen els articles 83 i 133.2 de la Llei 39/2015, d'1 d'octubre, del procediment administratiu comú de les administracions públiques; 42 i 43.1.c) de la Llei 5/1983, de 30 de desembre, del Consell; 16 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, a fi de donar audiència a les persones ciutadanes afectades i demanar totes les aportacions addicionals que puguen fer altres persones o entitats. El còmput del termini s'iniciarà l'endemà de la publicació de la present resolució en el Diari Oficial de la Generalitat Valenciana.  
El projecte normatiu estarà exposat en el portal de participació de la Generalitat https://gvaparticipa.gva.es/ i en el portal de caça i pesca https://breu.gva.es/b/e3fZBAqCrO  
Les al·legacions, suggeriments o observacions efectuats per les persones o entitats que es consideren interessades es dirigiran a la Direcció General de Medi Natural i Animal per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 4 de desembre de 2023. El director general de Medi Natural i Animal: Raúl Mérida Gordillo.